**הסכם ממון**

שנחתם ב­­\_\_\_\_ ביום \_\_\_ לחודש \_\_\_\_\_\_\_\_ שנת \_\_\_\_\_\_\_\_

**בין**:

(להלן: **" "** או "**הבעל**") **מצד אחד**;

**לבין**:

(להלן: **" " או "האישה"**) **מצד שני**;

לצרכי נוחות, כל אחד מבינהם יכונה להלן "**הצד**", ויחד - "**הצדדים**" או "**בני הזוג**".

**הואיל:** והצדדים נמצאים במערכת יחסים זוגית ואוהבת, מתגוררים יחדיו, עתידים להביא לעולם יחדיו ילדה ו/או ילדים ומתכננים להתחתן בעתיד.

**והואיל:** והצדדים מבקשים, למען הזהירות, להסדיר את כל התוצאות המשפטיות הנובעות מחיי הזוגיות בעבר, בהווה ובעתיד, וזאת על מנת למנוע חילוקי דעות ולהגן על מערכת יחסיהם, והכל כמפורט בהסכם זה להלן.

**לפיכך, הוצהר, הותנה והוסכם בין הצדדים כדלקמן:**

1. לצרכי הסכם זה המונחים "**רכוש"** או "**נכסים**" משמעם - כל קניין, מטלטלין, נדל"ן, מזומנים, פיקדונות, ניירות ערך, מניות, חסכונות, זכויות סוציאליות, קרנות השתלמות, קופות תגמולים וחסכונות, השקעות שונות ו/או כל זכות ו/או כל רכוש אחר בעל ערך ממוני או רגשי וכהגדרת המילה רכוש בבתי המשפט
2. הצדדים מצהירים בזאת כי הם משתיתים **את יחסיהם הרכושיים בהווה ובעתיד על** הפרדה רכושית מלאה ומוחלטת, כך שכל רכוש ו/או נכסים שאחד מבני הזוג צבר טרם הזוגיות ו/או צבר ו/או יצבור במהלך חיי הזוגיות, הם בגדר רכוש אישי ובלעדי של אותו בן הזוג (להלן: "**רכוש אישי"**), וכי הם אינם מקיימים ו/או מעוניינים במשטר רכושי של שיתוף נכסים ו/או איזון משאבים כמובנם המקובל בחוק ובפסיקה.
3. אין באמור בסעיף 2 כדי למנוע מהצדדים להחליט באופן מפורש ובכתב מראש על החלת שיתוף לגבי רכוש או נכס מסוים, ובמקרה של נכס נדל"ן - אין באמור בסעיף 2 כדי למנוע מהצדדים לרכוש יחדיו נכס נדל"ן, ובעלותם המשותפת של בני הזוג בנכס תירשם בלשכת רישום המקרקעין בהתאם לחלק היחסי של כל אחד מבני הזוג ברכישת נכס. הצדדים קובעים אפוא כי אופן רישומו של הנכס יהווה ראיה מכרעת באשר לזכויות הבעלות בנכס. נרשם על שם מי מבני הזוג - יהא שייך לאותו בן זוג שעל שמו נרשם, נרכש נכס במשותף - יהא בבעלות משותפת בהתאם לחלק הרשום של כל אחד מבני הזוג.
4. מבלי לגרוע מכלליות האמור בסעיף 2, ולמען הסר ספק, מובהר כי הנכסים הבאים הינם בגדר רכוש אישי:
5. חשבונות בנק של כל אחד מבני הזוג ובכלל זה לרבות, אך לא רק, מלוא זכויותיו של תום בכספים בחשבונות בנק חסכונות ונאמנות המפורטים בזאת בנספח א המצורף להסכם ממון זה והמהווה חלק בלתי נפרד הימנו.
6. כל נכס שיתקבל במתנה או בירושה או בזכיה בידי מי מבני הזוג, בכל מועד שהוא, לרבות לאחר חתימת הסכם זה; ידוע לצדדים כי ירושה אינה נכנסת בגדר איזון משאבים אך הם מחליטים בכל זאת להכניס סעיף זה למען השקט הנפשי בהבהרת העניינים.
7. יובהר כי במקרה שבני הזוג ירשמו חשבון מסוים כחשבון משותף, יעיד הדבר על כוונתם לשיתוף באותו חשבון בלבד.
8. זכויות סוציאליות - כלל הזכויות הצבורות אשר קיימות ו/או תהיינה למי מהצדדים בקרנות השתלמות, זכויות פנסיוניות וכיו"ב.
9. הרכוש האישי יישאר בבעלותו ובחזקתו הבלעדית של הצד הזכאי לו, וזאת גם לאחר פירוק חיי הזוגיות בשל כל סיבה שהיא, ולאף אחד מהצדדים לא תהיה אי פעם תביעה או דרישה כלשהי בקשר לרכושו האישי של הצד האחר. להסרת ספק, הרכוש האישי יישאר בבעלות בלעדית של הצד הרלוונטי אף אם במהלך חיי הזוגיות אותו הצד ישקיע בהשבחת הרכוש האישי האמור עבודה, יגיעה אישית או כל אמצעי נוסף (לרבות השקעה כספית שמקורה בנכסים שנוצרו במהלך החיים המשותפים).

כל צד יהיה רשאי לנהוג ברכוש האישי מנהג בעלים, ובן זוגו לא יהא רשאי למנוע ממנו עשיית כל פעולה או דיספוזיציה בכל דרך שהיא, לרבות באמצעות תביעות בביהמ"ש ו/או עתירות לסעדים זמניים. ככל ולשם עשיית פעולה כלשהי או דיספוציזיה ברכוש אישי של צד להסכם יידרש שיתוף פעולה מצדו של הצד האחר, אזי מתחייב הצד האחר לשתף פעולה כאמור ובכלל זה לחתום על כל מסמך שיידרש לשם כך, ובלבד שלא יהיה בכך להטיל עליו חיוב או התחייבות כלשהי מעבר לזו שבהסכם זה.

1. הצדדים מצהירים כי בתקופת חיי הזוגיות יחול בין הצדדים שיתוף בכל הכנסותיהם.
2. מובן לצדדים שייתכן בהחלט והתרומה הכספית של כל אחד מהם לעלויות ולהוצאות השוטפות תהיה שונה. יחד עם זה, מוסכם עליהם שלא תבוצע כל התחשבנות בעניין וכי הוצאות או תשלום ביתר לא יעניק לצדדים זכויות כלשהן בנכסי מי מהם. במילים אחרות, ביצוע התשלומים השוטפים השונים יבוצע על בסיס רצון טוב ובמקרה בו יתברר בדיעבד שאחד מהצדדים שילם תשלומים שוטפים ביתר, הדבר לא יקנה לאף אחד מהצדדים זכות לקבלת החזר או פיצוי כלשהו.
3. כל אחד מבני הזוג יהא רשאי בכל עת להביא לידי סיום חיי הזוגיות באמצעות הודעה לצד האחר על רצונו להיפרד, מבלי שיזדקק למתן סיבה ו/או הנמקה לצעד זה, והצד האחר יהיה מנוע מטלעון טענה כלשהיא בקשר עם סיום חיי הזוגיות. במקרה של סיום חיי הזוגיות חלילה, לא יהיה זכאי מי מהצדדים לאיזו שהיא טובת הנאה ו/או כל תשלום אחר הנובע מהפסקת חיי הזוגיות ו/או מהפסקת המגורים המשותפים ו/או מהפסקת הקשר שבין הצדדים. האמור בסעיף זה אינו יחול על מזונות ו/או טענות משמרות ו/או כל טענה אחרת שאינה נוגעת ליחסים הממוניים בין הצדדים, שהסכם זה אינו מתייחס אליהם.
4. מוסכם על הצדדים כי במקרה של פרידה חלילה, הצדדים יפעלו ככל יכולתם, הן מהבחינה הכלכלית והן מבחינת טיב ואופי היחסים האישים ביניהם, על מנת שהפסקת הקשר לא תפגע באורח חייהם של ילדיהם המשותפים.
5. מוסכם על הצדדים כי במקרה של פרידה חלילה, כלבתה של האישה "אפריל" תישאר עם האישה ולבעל לא תהיה כל זכות מכל מין או סוג שהוא ביחס לכלבה.
6. ככל ויהיה לצדדים רכוש משותף כלשהו, במועד סיום הקשר יפעלו הצדדים בתום לב ויחליטו יחדיו על אופן חלוקת הרכוש המשותף. ככל שהצדדים לא יגיעו להסכמה על אופן חלוקת הרכוש המשותף, יכריע בדבר בית המשפט המוסמך לדון בעניין.
7. כל ההוראות בהסכם זה, המתייחסות ל"מועד סיום הקשר" תחולנה, בשינויים המחויבים, גם על מקרה של פטירת מי מהצדדים. מועד הפטירה ייחשב כ"מועד סיום הקשר", לכל דבר ועניין, אשר יחיל צוואתו, של מי מהצדדים ובמקרה שלא תהא צוואה, תחול "ירושה על פי דין".

ידוע לצדדים כי אין בהוראות הסכם זה כדי להוות תחליף כלשהו לצוואה, וכי כל אחד מהצדדים רשאי לערוך צוואה כרצונו.

1. למען הסר ספק הצדדים מסכימים מפורשות כי גם במקרה שייכנסו בברית נישואין בעתיד, ייחשב הסכם זה כהסכם ממון הגובר על "הסדר איזון המשאבים" הקבוע בחוק או על כל הוראות הסדר אחר שעלול לחול על בני זוג על פי כל דין.
2. **חתימה מרצון חופשי.** הצדדים מאשרים כי הייתה להם הזדמנות שלמה ומלאה לבחון את משמעות הסכם זה ואת התוצאות הנובעות מהחתימה על הסכם זה, וכי כל אחד מהם חותם על הסכם זה מתוך רצון חופשי ומתוך הבנה מלאה של הוראותיו, ומתוך רצון לייתר הליכים משפטיים בעתיד הנוגעים לעניינים הממוניים המפורטים בהסכם זה.
3. **דין החוזה.** הסכם זה יהיה כפוף לדיני מדינת ישראל ויפורש בהתאם להם.
4. **נעברים.** הסכם זה יחייב ויזכה את הצדדים ואת יורשיו, מנהלי עיזבונו והמוציאים לפועל של צוואתו של כל אחד מהם.
5. **דרישת כתב.** כל שינוי בהסכם זה לרבות, תוספת, גריעה, הסכמה, מניעות, ויתור, התנהגות, דיבור וכיו"ב לא יהיה להם תוקף כלשהו ולא יהיה בהם כדי להוסיף על חובותיהן וזכויותיהן של הצדדים כאמור בהסכם זה אלא אם נעשה הדבר בכתב ובחתימת בני הזוג.

ויתור מצד מי מהצדדים על כל זכות מכוח הסכם זה צריך שיעשה בכתב ובצורה מפורשת, ולא תישמע טענה בדבר ויתור שבהתנהגות, מניעות וכיוצ"ב אלא אם אלה נעשו במפורש ובכתב כמפורט בסעיף זה.

1. **ויתור על תביעות וזכויות קודמות.** כל אחד מהצדדים מוותר על כל תביעה שאחרת הייתה לו או לה בקשר עם רכוש כלשהו של הצד האחר, הנובעת מתקופה הקודמת לחתימה על הסכם זה, בין אם תביעה כאמור מבוססת על שותפות מפורשת או מכללא, מעמד ידועים בציבור, מיזם משותף, קונסטרוקציה משפטית או נאמנות הנובעת ממנה, דיור משותף, חוזה מפורש או מכללא, פיצוי ראוי שביושר, עשיית עושר שלא במשפט, תרומת שירותים או כספים או רכוש, ו/או על כל בסיס אחר.

**ולראיה באו הצדדים על החתום בישראל בתאריך הנקוב בכותרת הסכם זה:**

|  |  |  |  |
| --- | --- | --- | --- |
|  |  |  |  |