הסכם ממון

שנערך ונחתם ביום \_\_\_\_\_\_\_\_\_\_\_ ב\_\_\_\_\_\_\_\_ שנת \_\_\_\_\_\_\_\_

- ב י ן -

.............(ת.ז. ...............)

מרחוב ............

(להלן: **.........** או "האישה") מצד אחד

- ל ב י ן -

.............(ת.ז. .............)

מרחוב .............

(להלן: **.........** או "האיש") מצד שני

הואיל והצדדים עומדים להינשא בחודשים הקרובים.

והואילוהצדדים מעוניינים להסדיר בהסכם זה עניינים שונים הקשורים לרכושם ולחייהם המשותפים, וההסכם יחייב אותם הן בתקופת חייהם המשותפים, הן במקרה של גירושין **והן במקרה של פטירה ח"ו.**

לפיכך הגיעו הצדדים להסכם הבא:

# 1. המבוא

1. המבוא להסכם זה מהווה חלק בלתי נפרד מההסכם גופו.

**2. רכוש מלפני אישור הסכם זה**

2. אין ולא תהיה לאף צד כל זכות בנכסי הצד השני מכל סוג שהוא (לרבות נדל"ן, מניות, כספים, זכויות סוציאליות שונות וכו') שהיו קיימים לפני אישור הסכם זה, ולא בפירות שיצמחו מנכסים אלה.

# 3. רכוש שהתקבל ושיתקבל במתנה או בירושה

3. אין ולא תהיה לאף צד כל זכות במתנות ובירושות שמי מהם קיבל או יקבל בתקופת החיים המשותפים ולא בפירות שיצמחו מנכסים אלה.

**4. דירת המגורים**

4. האישה רכשה דירה ברחוב ........... (להלן: הדירה).

5. הסכם הרכישה נחתם ביום 31.12.13 על שמה של האישה בלבד.

6. האיש השקיע בדירה כספים, לכן מוסכם כי למרות הרשום בהסכם הרכישה ולמרות שהדירה תירשם בלשכת רישום המקרקעין על שם האישה בלבד, האישה תהיה בפועל (מבחינת ההתחשבנות הכספית בין הצדדים) בעלת זכויות של 67% בדירה והאיש יהיה בפועל בעל זכויות של 33% בדירה.

7. כל החלטה הקשורה בדירה תתקבל על ידי הצדדים בתיאום ובהסכמה מראש ואף צד אינו רשאי לבצע פעולות חד-צדדיות הנוגעות לדירה. כך למשל: נטילת הלוואות ושיעבוד הדירה, מכירתה, השכרתה, מתן רשות מגורים בדירה וכל כיוצא בזה, ייעשו רק בתיאום ובהסכמה מראש.

8. אם הדירה תימכר מכל סיבה שהיא, יתרת תמורתה (לאחר סילוק המשכנתא וההוצאות הכרוכות במכירה כגון שכ"ט מתווך, שכ"ט עו"ד, אגרות רישום וכד') תחולק בין הצדדים לפי היחס הנ"ל: האישה תקבל 67% מהתמורה והאיש 33%. זאת, כאמור חרף רישום הדירה בהסכם הרכישה ובלשכת רישום המקרקעים על שם האישה בלבד.

9. האמור לעיל יחול גם אם הצדדים ישקיעו כספים בשיפוץ הדירה, השבחתה, ישלמו משכנתא במהלך הקשר וכיוצא בזה. כל האמור מוסכם ללא קשר למשך החיים המשותפים ולטיב יחסי הצדדים.

10. הדירה תוצא למכירה תוך 75 ימים מיום שמי מהצדדים יבקש זאת ממשנהו בכתב (ווטסאפ/מייל וכדומה ייחשבו כ"כתב" לעניין זה, וכן בכל מקום בו מוזכר "כתב" בהסכם זה), הצד המבקש לא יצטרך לנמק את בקשתו. הצד השני לא יתנגד לכך וישתף פעולה במכירת הדירה.

11. אם הדירה תושכר, הצדדים יתחלקו בדמי השכירות ובהוצאות הכרוכות בהשכרה, ביחס שיקבעו ביניהם מעת לעת.

# 5. רכוש שייצבר במהלך החיים המשותפים

12. מוסכם על הצדדים כי על כל רכוש מכל סוג שהוא (למעט ירושות ומתנות אשר דינם הוסדר לעיל בסעיף 3) וכן על כל חוב או הלוואה שייצברו למי מהם מיום הנישואין עד יום ההפרדה שיוגדר בהמשך הסכם זה, יחול הסדר איזון המשאבים הקבוע בחוק יחסי ממון בין בני זוג.

**6. הסדר למקרה של פרידה או גירושין**

13. אם מי מהצדדים יבקש ממשנהו בכתב להתגרש (להלן: הודעת פירוד), יחולו ההסכמות הבאות:

1. אם מי מהצדדים יציע טיפול זוגי, הצדדים יפנו זוגי כדי לרפא את השבר ולהצליח בחיי הנישואין. הצדדים מתחייבים להשתתף ב-5 פגישות לפחות עם המטפל ומוסכם כי משך הטיפול לא יארך יותר מ-90 יום, אלא אם יוסכם על הצדדים אחרת.
2. אם בתום הטיפול הזוגי עדיין ירצה אחד הצדדים להתגרש, הוא יודיע על כך בכתב למשנהו (להלן: הודעת פירוד שנייה) - ואז יחולו כל ההסדרים המוסכמים בהסכם זה למקרה של פרידה.
3. "יום ההפרדה" יהיה 90 ימים מיום קבלת הודעת הפירוד על ידי הצד המקבל (ואם הצדדים יפנו לטיפול זוגי שלא יצלח - יום ההפרדה יידחה, ויהיה 90 ימים מיום הודעת הפירוד השנייה).
4. באחריות הצד שישלח הודעת פירוד לוודא את קבלתה. הצדדים מתחייבים לשתף פעולה ולנהוג בתום לב, ולאשר זה לזה את קבלת ההודעה.
5. עד יום ההפרדה ימסור כל צד למשנהו פירוט בכתב של כל הרכוש שנצבר לו מיום הנישואין עד יום ההפרדה, בצירוף אסמכתאות.
6. הצדדים יערכו חלוקת רכוש ואיזון משאבים על פי הוראות חוק יחסי ממון בין בני זוג, בכל מה שייצבר למי מהם מיום הנישואין עד יום ההפרדה (כולל חובות והלוואות). רכוש שיצבור כל צד לאחר יום ההפרדה יהיה בבעלותו הבלעדית, וכן כל חוב או הלוואה שייטול כל צד לאחר יום ההפרדה ישולמו על ידו בלבד.
7. הכנסות שיתקבלו לאחר יום ההפרדה אך יהיו בגין התקופה שלפני יום ההפרדה (כגון משכורת המתקבלת עבור החודש הקודם), ייחשבו כאילו התקבלו לפני יום ההפרדה. וכן לגבי חיובים והוצאות שיגיעו לאחר יום ההפרדה אך יהיו בגין התקופה שלפני יום ההפרדה (כגון חיובי אשראי עבור החודש הקודם), מוסכם כי ייחשבו כאילו נלקחו או הוצאו לפני יום ההפרדה.
8. הצד שקיבל את הודעת הפירוד יסכים להתגרש, וייתן או יקבל את הגט. הצדדים יחתמו על בקשה משותפת לגירושין, יישאו בשווה באגרות ביה"ד הרבני, יתייצבו לדיונים במועדים שייקבעו ויעשו כל הנדרש מצידם לסידור הגט ביניהם בהקדם.
9. עם ובכפוף לסידור הגט תוותר האישה על כתובתה ותוספת כתובתה.

**7. הסכמה לגישור**

14. במקרה של חילוקי דעות בין הצדדים בכל הקשור להסכם זה, פירושו, ביצועו וכד', הם מתחייבים לפנות תחילה להליך של גישור בטרם יפנו לביהמ"ש ולהשתתף ב-3 פגישות לפחות אצל המגשר (בין משותפות ובין נפרדות, לפי שיקול דעת המגשר). מובהר כי "גישור" בסעיף זה פירושו גישור פרטי, ולא "בקשה ליישוב סכסוך" אשר תיחשב כפנייה לביהמ"ש ולא כגישור. אם הצדדים לא יסכימו על זהות המגשר, הם יפנו ללשכת עורכי הדין בתל אביב בבקשה שתמנה מגשר.

# 8. הסכמות כלליות

15. לגבי כל רכוש שהוסכם בהסכם זה שהינו רכוש נפרד (בבעלות צד אחד בלבד), כל צד רשאי לעשות ברכושו זה כרצונו.

16. מוסכם על הצדדים כי אם יהיה להם ילד או ילדים והם יתגרשו חלילה, מרכז חיי הילדים יהיה בישראל.

17. הסכם זה אינו ניתן לשינוי או לביטול, במפורש או מכללא, ע"י התנהגות או על ידי דברים שייאמרו בין הצדדים, אלא אך ורק ע"י מסמך בכתב החתום על ידי שני הצדדים ושיאושר בביהמ"ש כחוק.

18. הצדדים מצהירים ומסכימים כי פרט לאמור בהסכם זה ובכפוף לביצועו, אין ולא יהיו להם כל תביעות או טענות בנושא רכוש מכל מין וסוג שהוא זה כלפי זה, לרבות טענות בדבר נכסי קריירה ונכסים עתידיים (כושר השתכרות, מוניטין וכיוצ"ב). הסכם זה קובע וממצה באופן סופי ומוחלט את כל זכויותיהם הרכושיות של הצדדים בכל מקום שהוא, בין בישראל ובין בחוץ לארץ.

19. מובהר כי הסכם זה עוסק בענייני רכוש בלבד (למעט האמור בסעיף 19 בדבר מרכז חיי הילדים) ולא בענייני מזונות בני-זוג ומזונות ילדים, ולא בכל עניין אחר הקשור לילדים.

20. הצדדים מצהירים כי חתמו על הסכם זה מרצונם החופשי לאחר שקראו אותו, הבינו את תוכנו והוסברה להם משמעותו המשפטית והתוצאות הנובעות ממנו, וכן הוסברה להם זכותם להתייעץ עם כל מי שיבחרו לפני חתימת ההסכם. הצדדים מוותרים בזאת על כל טענת טעות ו/או הטעייה ו/או אי ידיעה ו/או הסתמכות וכיוצא בזה בנוגע להסכם זה.

21. הצדדים מסכימים כי האמור בהסכם זה גובר על הוראות חוק יחסי ממון בין בני זוג וכל חוק ודין אחרים במידה ואינו מתיישב איתם.

22. מוסכם כי הסמכות העתידית לדון בכל עניין הקשור להסכם זה ובכל תביעה הקשורה ליחסי הממון בין הצדדים, תהיה לביהמ"ש לענייני משפחה בלבד.

23. הצדדים יבקשו מביהמ"ש לענייני משפחה לאשר הסכם זה על פי כל חוק ודין רלוונטי.

ולראיה באו הצדדים על החתום:

**\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_**

............... ...............